Oficiu poștal inaugurat cu pâine, sare, sobor de preoți și covor roșu. Reacția directorului Poștei Române.
Un oficiu poștal din Târgu Mureș a fost inaugurat cu mare fast. Inaugurarea s-a făcut cu pâine și sare, sobor de preoți și covor roșu.
Moment solemn… la poștă! Inaugurarea unui sediu banal din Târgu Mureș s-a transformat într-un mare eveniment.Directorul general al Postei Romane a fost prezent la deschiderea sediului, așa că oamenii s-au pregătit ca la carte. Au pus covor roșu și au așteptat musafirii de la "centru“ cu pâine și sare.S-a strâns lumea ca la urs să vadă minunea. E fix din peisaj, pentru că ce-ar fi poșta română fără oameni îngrămădiți?După mulți ani în care a mers pe pierdere, Poșta Română a avut profit la ultima raportare, pentru 2019.Reacția directorului Poștei Române: "Evident că este deplasat un covor roșu“"Inaugurarea oficiului poștal din Târgu Mureș este un eveniment pentru comunitate. Acolo își desfășoară activitatea 43 de oameni care în ultimii 15 ani au stat în condiții insalubre“, a explicat directorul general al Poștei Române, pentru Antena 3.Horia Grigorescu a fost întrebat dacă covorul roșu a fost pregătit special pentru el. A negat acest lucru și a menționat că gestul a fost făcut pentru invitații festivității și pentru comunitate. În plus, e de părere că ideea unui covor roșu la un astfel de eveniment a fost "deplasată“."Evident că este deplasat un covor roșu, nu pot să vin în fața dumneavoastră o secundă și să spun că este un lucru normal sau natural. Dar, dincolo de asta, eu vreau să mă concentrez pe partea pozitivă“, a mai spus directorul general al Poștei Române.